open-index/open-wikipedia-markdown huggingface dataset:
Tienfala

**Tienfala** on maalaiskunta ja sen keskuskylä Koulikoron alueen Koulikoron piirissä Malissa. Se sijaitsee Bamakon ja Koulikoron välisen maantien varrella 27 kilometriä Koulikorosta lounaaseen. Kunnassa on 7&nbsp;000 ja keskuskylässä 1&nbsp;500 asukasta.

Tienfalan kunnan pinta-ala on 450 neliökilometriä. Se rajoittuu pohjoisessa Koulikoron piirin Koulan, idässä Méguétanin, etelässä Katin piirin Baguinéda-Campin ja N’Gabacoron sekä lännessä Safon ja Yélékébougoun kuntiin. Etelässä on Nigerin jokilaakso ja pohjoisessa Mandinguevuorten jatke. Seutu kuuluu Sudanin ja Sahelin siirtymäalueeseen.

Kuntaan kuuluu 16 kylää. Asukkaista 85 % on bambaroita, 5 % somonoja ja bozoja ja 10 % moseja, mandinkoja, fulbeja ja khasonkoja.

Seudun pääelinkeino on maanviljely. Tärkeimmät viljelykasvit ovat durra, hirssi, riisi, maissi ja lehmänpapu. Lisäksi harjoitetaan karjanhoitoa, kalastusta, käsityöammatteja ja pienimuotoista kaupankäyntiä.

## Lähteet
Malbuisson

**Malbuisson** on kunta itäisessä Ranskassa Doubsin departementissa Burgundi-Franche-Comtén alueella. Kunta sijaitsee Saint-Pointin järven rannalla (*Lac de Saint-Point*), ja se on suosittu vapaa-ajanviettopaikka.

## Ruokakulttuuri
Kunta on tunnettu Juravuoriston juustoista. Näitä ovat esimerkiksi Comté, Morbier ja Mont d'Or.

## Lähteet

## Aiheesta muualla
Filip Valenčič

**Filip Valenčič** (s. 7. tammikuuta 1992 Ljubljana, Slovenia) on slovenialainen jalkapalloilija. Pelipaikaltaan hän on hyökkääjä. Valenčič edustaa Islannin pääsarjassa pelaavaa ÍBV:tä.

Valenčič pelasi vuosina 2009–2011 slovenialaisessa Interblockissa 31 sarjaottelua, joista kuusi maan pääsarjassa. Vuosina 2011–2015 hän edusti Olimpijaa 88:ssa Slovenian pääsarjan ottelussa, joissa hän teki 13 maalia. Helmikuussa 2015 Valenčič siirtyi Italian Lega Prossa pelaavaan Monzaan, jossa hän pelasi loppukauden aikana kuusi sarjaottelua ja teki yhden maalin. Kauden 2015–2016 Valenčič edusti Englannin kakkosliigassa pelaavaa Notts Countya, jossa hän pelasi yhdeksän sarjaottelua ja teki yhden maalin.

Englannin kauden jälkeen Filip Valenčič siirtyi Suomen Veikkausliigaan ja edusti elokuusta 2016 lähtien sarjaan noussutta kemiläistä PS Kemiä. Hyvän loppukauden jälkeen PS Kemi ja Valenčič jatkoivat sopimusta kaudelle 2017. Valenčič pelasi kaudella 2017 erinomaisesti niin, että hänet valittiin kuukauden pelaajaksi kesäkuussa 2017 juuri ennen siirtymistään seurasta. PS Kemin taloudellisten vaikeuksien vuoksi Valencic siirtyi Helsinkiin HJK:n riveihin elokuusta 2017 alkaen. Kausi 2017 oli kaikkinensa menestyksekäs Valenčičille. Hän oli voittamassa uudessa seurassaan HJK:ssa Suomen mestaruuden, valittiin kauden Veikkausliigapelaajaksi, oli maalintekijätilaston jaetulla kakkossijalla sekä oli kauden aikana eniten maaliin johtaneita syöttöjä antanut pelaaja. Seuraava kausi HJK:ssa ei mennyt kuitenkaan edellisen malliin, sillä hänen ja valmennusjohdon välillä puhkesi ristiriita. Tämän seurauksena Valenčič siirtyi HJK:sta ulkomaille.

Filip Valenčičin uusi seura syyskesällä 2018 oli norjalainen pääsarjajoukkue Bærumin kaupungin Stabæk. Hän pelasi syksyn aikana sekä Stabækin ykkös- että kakkosjoukkueissa. Keväällä 2019 hänet lainattiin takaisin Suomeen, jossa tällä kerralla seurana oli Veikkausliigan turkulainen FC Inter. Kausi 2019 Suomessa oli Valenčičille jälleen menestyksekäs. Hänet valititin peräti kolme kertaa, huhtikuussa, toukokuussa ja heinäkuussa 2019, kuukauden pelaajaksi. Hän voitti kauden maalintekijäkuninkuuden 16 maalillaan. Hänen seuransa FC Inter hävisi viimeisen ottelun Kuopion Palloseuralle, ja näin Inter sijoittui sarjassa hopealle.
Syyskuussa 2020 Valencic purki sopimuksensa Stabekin kanssa ja palasi Interiin.

Kaikkiaan Valenčič on pelannut neljän Veikkausliigakautensa aikana HJK:n, FC Interin ja PS Kemin riveissä 90 ottelua ja tehnyt niissä 37 maalia.

Valenčič pelasi vuosina 2008–2013 Slovenian ikäkausimaajoukkueissa yhteensä 19 ottelua, joissa hän teki kaksi maalia.

## Lähteet
Harmaapussitiainen

**Harmaapussitiainen** (*Anthoscopus musculus*) on pussitiaisten heimoon kuuluva varpuslintu.

## Levinneisyys
Harmaapussitiaista tavataan Itä-Afrikassa, ja sen levinneisyysalueen pinta-ala on noin 1&nbsp;140&nbsp;000 km2. Lajin kanta on vakaa ja se on luokiteltu elinvoimaiseksi.

## Lähteet
Clarion Hotel Helsinki

**Clarion Hotel Helsinki** on Helsingin Jätkäsaaressa sijaitseva hotelli, joka avattiin 17. lokakuuta 2016. Rakennus on 16-kerroksinen, 78 metriä korkea ja siinä on 425 hotellihuonetta sekä 15 kokous- ja tapahtumatilaa. Clarionin ylimmässä kerroksessa on näköalabaari, kuntosali, sauna ja kattouima-allas. Hotellin rakennuttaja on norjalainen kiinteistömiljonääri Arthur Buchardt. Hotellitoimintaa hoitaa Strawberry, pohjoismainen hotelliketju, jonka ensimmäinen hotelli Suomessa on Clarion Hotel Helsinki. Strawberry on kansainvälisen Choice Hotels -pörssiyhtiön franchising-kumppani, jonka omistaa norjalainen ”hotellimagnaatti” ja ympäristöaktivisti Petter Stordalen.

Hotellin 16-kerroksisista torneista toinen on sisustettu suomalaiseen tapaan vaalein sävyin ja toinen kansainvälisesti tummemmaksi.

Hotellin vieressä oleva Lars Sonckin suunnittelema suojeltu satamamakasiini korjattiin kongressikeskukseksi.

## Lähteet

## Aiheesta muualla

*Hotellin verkkosivusto
*Taloforum.fi keskusteluketju hotellin rakentamisesta
Otto Palander

**Karl Otto Palander** (28. syyskuuta 1825 Turku – 9. joulukuuta 1902 Lempäälä) oli suomalainen kirjakauppias, päätoimittaja ja kirjapainon omistaja.

Palanderin vanhemmat olivat kihlakunnantuomari Fredrik Vilhelm Palander (1787–1852) ja hänen ensimmäinen puolisonsa Ottiliana Elisabet Uhlstedt. Hän pääsi ylioppilaaksi 1844 yksityistodistuksella ja opiskeli sitten oikeustiedettä Helsingin yliopistossa. Hän toimi käräjäkirjurina 1849–1850 ja oli Ulvilan Tuorsniemen lasitehtaan palveluksessa 1855–1858. Tämän jälkeen Palander oli kirjakauppiaana Porissa 1859–1888. Hän omisti Porissa myös kirjapainon, kustansi *Satakunta*-lehteä (Satakunnan Kansa-lehden edeltäjä) 1873–1888 ja oli Porissa ilmestyneen Björneborgs Tidning–lehden päätoimittajana 1865–1872. Palander muutti sitten Porista Helsinkiin jossa hän oli kirjakauppiaana vuodesta 1891 alkaen mutta hän teki konkurssin jo 1893. Viimeksi Palander asui Lempäälän Kuljussa.

Palander oli naimisissa 1862–1889 Katarina Johanna Nyroosin (k. 1889) kanssa. Heidän pojistaan Elis Palander (1878–1930) oli oppikoulunopettaja ja säveltäjä ja Olli (Otto) Isidor Palander, käytti nimeä Olli Suolahti (1885–1952) oli kantelemestari, trubaduuri ja kirjailija.

## Lähteet
La Cluse-et-Mijoux

**La Cluse-et-Mijoux** on kunta itäisessä Ranskassa Doubsin departementissa Burgundi-Franche-Comtén alueella.
 
## Nähtävyyksiä
Kunnan nähtävyyksiä on alun perin keskiaikainen linna *Fort de Joux*. Se rakennettiin strategisesti tärkeälle paikalle suojaamaan Pontarlieriin johtavaa rotkoa. Linna rakennettiin 1000-luvulla, mutta sitä on paranneltu useasti. Arkkitehti Sébastien Le Prestre de Vauban kehitti linnoitusta 1600-luvulla. Linna toimi myös vankilana. Siellä olivat vankina muiden muassa vallankumouksellinen Mirabeau sekä Haitin vapauttaja Toussaint Louverture, joka kuoli vankilassa vuonna 1803.

## Lähteet

## Aiheesta muualla
Flying Tiger Linen lento 183

**Flying Tiger Linen lento 183** oli Flying Tiger Linen rahtilento Bostonin Loganin kansainväliseltä lentoasemalta Chicagon kautta Burbankin Hollywood-Lockheed Air Terminaliin. 14. joulukuuta 1962 lennolla käytetty Lockheed L-1049H Super Constellation syöksyi maahan lähestymisen aikana. Kaikki viisi koneessa ollutta kuolivat. Kone syöksyi maahan asuinalueelle, jossa se tuhosi kaksi taloa ja vaurioitti yhdeksää asuin- sekä kahta teollisuusrakennusta. Asuinalueella kuolonuhreja tuli kolme.

## Onnettomuus
Sumuisessa säässä Burbankia lännestä lähestynyt kone syöksyi maahan noin kahden kilometrin päässä lentokentästä Vose Streetillä noin kello 22:10. Silminnäkijän mukaan kone kallistui äkkiä vasemmalle ja syöksyi nokka edellä maahan. Koneen tankeissa ollut polttoaine sytytti tulipaloja, ja koneen runko liukui maata pitkin 150 metriä törmäyskohdasta eteenpäin. Kaiken kaikkiaan vaurioita syntyi noin 350 metriä pitkälle ja 25 metriä leveälle alueelle. Koneen miehistön muodostivat kapteeni Karl Rader, perämies David Capro ja lentoinsinööri Jack Grey. Heidän lisäkseen lennolla oli kaksi matkustajaa, jotka kaikki menehtyivät turmassa. Monet alueen asukkaista loukkaantuivat koneen syöksyessä maahan, mutta vain kolme kuoli.

Onnettomuustutkinnassa selvisi, että kapteeni kärsi sepelvaltimotaudista, joka oli riittävän vakava aiheuttaakseen toimintakyvyn menetyksen tai jopa kuoleman. Lisäksi Flying Tiger Linen koulutustiedoista selvisi, ettei perämies ollut tyydyttävästi todistanut kykyään suorittaa ILS-tarkkuuslähestymistä mittarilento-olosuhteissa. Tutkijat pitivät todennäköisenä, että kapteeni menetti toimintakykynsä lähestymisen ollessa kriittisessä vaiheessa, mikä johti hallinnan menetykseen, jota perämies ei saanut korjattua.

## Lähteet
Elis Palander

**Elias Lyonel (Elis Lionel) Palander** (1. toukokuuta 1878 Sääminki – 3. heinäkuuta 1930 Kotka) oli suomalainen oppikoulunopettaja ja säveltäjä.

Elis Palanderin vanhemmat olivat kirjakauppias, lehdenkustantaja Karl Otto Palander ja Katarina Johanna Nyroos. Hän pääsi ylioppilaaksi yksityistodistuksella Helsingin suomalaisesta yhteiskoulusta 1898 ja valmistui kansakoulunopettajaksi Sortavalan opettajaseminaarista 1901.

Palander opetti ruotsin kieltä, laulua ja muita aineita Nurmeksen yhteiskoulussa 1903–1925 ja Haminan yhteiskoulussa 1925–1930. Nurmeksessa asuessaan Palander sävelsi kolme pienoisoopperaa *Edvi ja Elgiiva* (kantaesitetty kevättalvella 1911), *Joutsenluola* Carl Jonas Love Almqvistin tekstiin (kantaesitetty 1915) ja *Lemminkäinen* (kantaesitetty 1917). Hän sävelsi myös kantaatit yhteiskoulun uuden talon vihkiäisiin 10. joulukuuta 1905 ja Nurmeksen sankaripatsaan paljastustilaisuuteen 27. elokuuta 1921 sekä laulun *Me Karjalan lapsia laulavia* Iivo Härkösen sanoihin. Palander toimi Nurmeksessa myös kuoronjohtajana, kapellimestarina, urkurina, klarinetistina ja viulistina.

Elis Palander oli naimisissa vuodesta 1902 Elin Lindbergin kanssa. Elis Palanderin nuorempi veli oli kantelemestari, trubaduuri ja kirjailija Olli (Otto) Isidor Palander, käytti nimeä Olli Suolahti.

Elis Palander kuoli heinäkuun alussa 1930 Kotkan kunnallissairaalassa pitkäaikaisen vatsahaavan johdosta tehdyn leikkauksen komplikaatioihin.

## Teoksia
* Iivo Härkönen : *Lemmennosto* : laulunsekainen huvinäytelmä 1:ssä näytöksessä ; laulut säveltänyt Elis Palander. Näytelty ensikerran Sortavalan kaupungintalolla tirehtööri Aug. Aspegrenin toimesta 2 päivä jouluk. 1903. Näytelmäkirjallisuutta n:o 62. U. W. Telén ja K., Kuopio 1904, 3. uud. painos Otava 1939
* Iivo Härkönen : *Kyläjuhla-yö* : kaksinäytöksinen karjalainen huvinäytelmä ; laulut osaksi säveltänyt, osaksi sovittanut Elis Palander. Näytelmäkirjallisuutta n:o 134. 2. uud. p. tekijän näytelmästä ”Lemmennosto”. U. W. Telén, Kuopio 1915

## Lähteet

## Aiheesta muualla
* Opettaja Elis Palander kotonaan pianonsa ääressä, Nurmeksen kaupunginmuseo (Finna)
DCLXVI – To Ride Shoot Straight And Speak The Truth

**DCLXVI – To Ride Shoot Straight And Speak The Truth**, myös *DCLXVI: To Ride Shoot Straight And Speak The Truth*, on ruotsalaisen metalliyhtye Entombedin vuonna 1997 julkaistu neljäs studioalbumi. DCLXVI on roomalainen luku, ja se tarkoittaa samaa kuin 666.

*[[Metal Hammer]]* -lehti nimesi albumin vuoden 1997 toiseksi parhaaksi metallialbumiksi heti Feederin debyyttialbumi *Polythenen* jälkeen. AllMusicin Stephen Thomas Erlewine antoi arvostelussaan albumille kaksi ja puoli tähteä viidestä.

Albumin kappale ”To Ride, Shoot Straight and Speak the Truth” on myös Tony Hawk’s Underground -pelissä.

## Lähteet

## Aiheesta muualla
*Albumi Amazon.comissa
Denise Black

**Denise Black** (s. 16. maaliskuuta 1958 Emsworth, Hampshire, Englanti, Iso-Britannia) on brittiläinen näyttelijä. Hän on näytellyt muun muassa rooleissa ITV:n draamasarjoissa *[[Coronation Street]]* (1992–1997, 2007, 2017) ja *[[Emmerdale]]* (2013, 2015–2017) sekä Channel 4:n draamasarjassa *[[Älä kerro äidille]]* (1999–2000) ja sen jatko-osassa *[[Cucumber]]* (2015).

## Valikoitu filmografia
**[[Coronation Street]]* (ITV, 1992–1997, 2007, 2017) – Denise Osbourne 
**[[Älä kerro äidille]]* (Channel 4, 1999–2000) – Hazel Tyler
**[[Tohtorit (televisiosarja)|Tohtorit]]* (BBC One, 2000) – Emily Bathurst
**[[Emmerdale]]* (ITV, 2013, 2015–2017) – Joanie Wright
**[[Benidorm (televisiosarja)|Benidorm]]* (ITV, 2015) – Gloria
**[[Cucumber]]* (Channel 4, 2015) – Hazel Tyler

## Aiheesta muualla
*
Sallanches

**Sallanches** on kunta itäisessä Ranskassa Haute-Savoien departementissa Auvergne-Rhône-Alpesin alueella. Se sijaitsee Arvejoen varella, joka on Rhônen sivujoki.

## Talous
Kunnan sijainti lähellä Mont Blancia, sekä seudulla olevien lukuisten laskettelukeskusten ansiosta on matkailu Sallanches'n tärkein elinkeino. Paikkakunnalla oleva suksitehdas valmistaa Dynastar merkkisiä suksia, joka on ainoa täysin ranskalainen suksivalmistaja.

## Nähtävyydet
Kunnan nähtävyyksiä on 1300-luvulta peräisin oleva linna *Château des Rubins*. Linnassa on vuoriston luontokeskus *Centre de la Nature Montagnarde*. Muita nähtävyyksiä ovat 1600-luvulta oleva kollegiaali Saint-Jacques sekä 1700-luvulta oleva Saint-Martinin silta.


Tiedosto:Sallanches_-_Collégiale_Saint-Jacques-le-Majeur_-_1.jpg|Kollegiaali Saint-Jacques


## Lähteet

## Aiheesta muualla

*Luontokeskus
Yves Robert

**Yves Robert** (19. kesäkuuta 1920 Saumur, Maine-et-Loire – 10. toukokuuta 2002 Pariisi) oli ranskalainen elokuvaohjaaja, -&#8288;käsikirjoittaja ja -&#8288;tuottaja sekä näyttelijä. Hän tuli tunnetuksi älykkäistä komediaohjauksista kuten *[[Pitkä vaalea mustakenkäinen]]* (1972) ja *[[Pusu (elokuva)|Pusu]]* (1976) sekä sydämellisen nostalgisista lapsuuskuvauksista, kuten *[[Suuri nappisota]]* (1961) sekä Marcel Pagnolin muistelmiin perustuvat *[[Isäni kunnian päivä (elokuva)|Isäni kunnian päivä]]* ja *[[Äitini linna]]* (molemmat 1990).

Yves Robert aloitti 12-vuotiaana kirjapainon latojana ja harrasti sen sivussa teatteria. Hän sai koulutusta näyttelijän työhön mutta laajensi pian elokuvien käsikirjoittamiseen ja tuottamiseen. 1960-luvun alussa tehty *Suuri nappisota* palkittiin Prix Jean Vigolla. Vuoden 1972 komedia *Pitkä vaalea mustakenkäinen*, jonka Robert käsikirjoitti yhdessä Francis Veberin kanssa, sai Berliinissä Hopeisen karhun.

Vuoden 1976 komediasta *Pusu* tehtiin Yhdysvalloissa 1984 uudelleenfilmatisointi *[[Unelmien nainen]]* (The Woman in Red), jonka on ohjannut Gene Wilder.

## Valikoitu filmografia
### Ohjaajana
*1959: Arsène Lupin puijaa poliiseja (*Signé Arsène Lupin*)
*1961: Suuri nappisota (*La Guerre des boutons*)
*1963: Bébert et l'omnibus
*1972: Pitkä vaalea mustakenkäinen (*Le Grand blond avec une chaussure noire*)
*1973: Taiteilijan osa (*Salut l’artiste*)
*1974: Pitkän vaalean paluu (*Le Retour du grand blond*)
*1976: Pusu (*Un Éléphant ça trompe énormément*)
*1990: Isäni kunnian päivä (*La Gloire de mon père*)
*1990: Äitini linna (*Le Château de ma mère*)

### Näyttelijänä
*1956: Kovanaama Pariisissa (*Folies Bergère*)
*1959: Arsène Lupin puijaa poliiseja (*Signé Arsène Lupin*)
*1959: Vihreä tamma (*La Jument verte*)
*1960: Avioliitto (*Le Mariage*)
*1980: Tuhlaajapoika (*Un Mauvais fils*)

## Lähteet

## Aiheesta muualla
*
*
Cordon (Haute-Savoie)

**Cordon** on kunta itäisessä Ranskassa Haute-Savoien departementissa Auvergne-Rhône-Alpesin alueella.

## Urheilu
Kunnan alueella sijaitsevassa laskettelukeskuksessa on yhdeksän aloittelijoille sopivaa rinnettä sekä kuusi hissiä. Rinteille on ilmainen kuljetus.

## Lähteet

## Aiheesta muualla
Kaulauslauta

**Kaulauslauta ja -&#8288;tukki** ovat käsityökaluja, joita käytettiin ennen mankelin yleistymistä liinavaatteiden *kaulaamiseen* () eli mankeloimiseen sileäksi pesun jäljiltä. Kaulauslautaa kutsutaan myös kauluulaudaksi sekä Karjalassa nimillä *rullookarttu* ja *kataipaalikka*. Nykyisin ainakin antiikinkeräilijät käyttävät myös sanaparia *mankelilauta ja -pölkky*.

Kaulauslauta on vajaan metrin pituinen suora tai pohjasta hieman kupera leveähkö (n. 12 cm) lauta, jonka yläpintaan on Länsi-Suomessa ja Ruotsissa kiinnitetty ovenkahvan kaltainen kädensija, joskus myös toiseen päähän nuppi kuten höylässä. Itä-Suomessa kädensija on laudan pään kavennettu jatke kuten pyykkikartussa, ja laudan pohja on usein hammastettu laudan poikki menevin urin paremman pidon aikaansaamiseksi. Sekä vanhimmat, 1600-luvulta peräisin olevat kaulauslaudat, sekä uusimmat teollisesti valmistetut ovat kuitenkin sileäpohjaisia. Itäsuomalainen hammastettu malli levisi 1800-luvulla länteen, muun muassa Sammattiin ja Vähäänkyröön saakka. Kaulauslaudat olivat suosittuja sulhasten tekemiä morsiuslahjoja, joiden yläpintaan kaiverrettiin usein koristeluja. Kädensija veistettiin usein hevosen muotoiseksi.

Kaulauslaudan vastakappale on pyöreäprofiilinen kaulaustukki, jonka pituus on yleensä 50–60 senttimetriä ja halkaisija noin 4–6 senttimetriä. Hieman kostea, viikattu ja vedetty lakana kiedotaan tiukasti kaulaustukin ympärille (pienemmät ja hauraat tekstiilit mankeliliinaa vastaavan kaulausliinan suojaan) ja tukki asetetaan puhtaalle pöydälle tai penkille. Kaulauslaudalla painetaan kaulaustukkia penkkiä tai pöytää vasten ja aletaan vierittää sitä edestakaisin. Kun vaate on silinnyt, tukki vedetään vaatteen sisältä. Jäljelle jäänyt lakanarulla voidaan painaa kaulauslaudalla pöytää vasten litteäksi. Sitten se kääritään säilytykseen tai laitetaan vielä kuivumaan ilmavasti.

## Lähteet

## Aiheesta muualla
*Kuvia ruotsalaisista kaulauslaudoista ja -&#8288;tukeista
Samsung Galaxy J5 (2016)

**Samsung Galaxy J5 (2016)** on Samsung Electronicsin huhtikuussa 2016 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä, joka on päivitettävissä Android 7.1 "Nougat" -versioon.

## Tekniset tiedot
### Muotoilu
Samsung Galaxy J5 (2016) -älypuhelimessa on 5,2-tuumainen näyttö HD-resoluutiolla.

### Fyysiset osat
Laitteessa on Qualcomm Snapdragon 410 8916 neliydinprosessori. Laitteessa on 2 gigatavua keskusmuistia ja 16 gigatavua sisäistä muistia. Puhelimen muisti on laajennettavissa enintään 128 gigatavun microSD-kortilla.

#### Kamerat ja multimedia
Laitteessa on 13 megapikselin takakamera. Etukameran tarkkuus on 5 megapikseliä, jonka lisäksi siinä on myös LED-salama.

Videokuvaus voidaan tehdä 1080p (Full HD) -resoluutioilla 30 fps.

### Ohjelmisto
Julkaisuhetkellä laitteessa oli esiasennettuna Android 6.0 Marshmallow. Myöhemmin laitteeseen on tullut päivitys Android 7.1 Nougat -versioon.

## Lähteet
* PhoneArena: Samsung Galaxy J5 (2016)

### Viitteet

## Aiheesta muualla
Johan Ismael Tamsén

**Johan Ismaël Tamsén** (8. toukokuuta 1837 Tampere – 5. joulukuuta 1898 Pori) oli suomalainen opettaja ja päätoimittaja.

Tamsénin äiti oli Johanna Rosengren, jonka aviomies, satulaseppä Fredrik Tamsén, oli kuollut jo 1833. Hän pääsi ylioppilaaksi Porvoon lukiosta 1860 ja valmistui Helsingin yliopistosta filosofian kandidaatiksi 1865, opettajakandidaatiksi 1866 ja filosofian maisteriksi 1869.

Tamsén toimi Porin yläalkeiskoulussa ja ruotsalaisessa lyseossa latinan kielen kollegana 1878–1893 jääden sitten lakkautuspalkalle. Hän oli myös koulun vt. rehtorina ja toimi lisäksi säästöpankin johtajana ja painoasiamiehenä Porissa. Tamsén oli *Satakunta*-lehden (Satakunnan Kansa-lehden edeltäjä) ensimmäinen päätoimittaja 1873–1879.

## Teoksia
* *Muutama sana maamme metsä- ja vesilintujen suuresta hyödystä*. Palander, Pori 1873, 2. painos 1887

## Lähteet
Pyykkikarttu

**Pyykkikarttu** eli **pesukarttu** on käsin tapahtuvassa pyykin pesussa käytettävä työkalu, jolla hakataan pyykkipadasta nostettuja vaatekappaleita pyykkipenkkiä tai rantakiveä vasten. Pyykkikarttua voidaan käyttää sekä pesu- että huuhteluvaiheessa tehostamaan veden vaihtumista tekstiilikudoksen sisällä.

Pyykkikarttu on noin metrin mittainen puunuija, jossa on litteä lapa ja toisessa päässä kädensija. Kartut olivat suosittuja sulhasen tekemiä morsiuslahjoja, ja usein ne koristeltiin puukaiverruksin.

Pyykkikarttua on kutsuttu Länsi-Suomessa nimellä *kurikka* ja Päijät-Hämeessä ja Kymenlaaksossa nimellä *tapuin*. Karjalassa sen nimiä ovat *paalikka* ja *pulikka*.

Nykyajan lapsille pesukarttu on tullut tutuksi Mauri Kunnaksen Koiramäki-kirjoista, joissa Heta pesee sen avulla pyykkiä.

## Lähteet

## Aiheesta muualla
*Vuorela, Toivo, 1975. *Suomalainen kansankulttuuri*, s. 523–528.
Volmari Kanninen

**Volmari (Wladimir) Kanninen** (sukunimi vuoteen 1886 *Kannin*, 31. lokakuuta 1860 Käkisalmi – 10. syyskuuta 1942 Helsinki) oli suomalainen todellinen valtioneuvos ja ennakkosensuurista vastanneen painoasiain ylihallituksen päällikkö.

Kannisen vanhemmat olivat kauppias Kapiton Kannin ja Aleksandra Volkov. Hän pääsi ylioppilaaksi Viipurin lyseosta 1881 ja valmistui Helsingin yliopistosta filosofian kandidaatiksi ja maisteriksi 1886.

Kanninen oli venäjän kielen opettajana useissa kouluissa. Hän oli Helsingin suomalaisen normaalilyseon kollegana vuodesta 1888 alkaen. Kanninen oli mukana perustamassa Suomen Urheilulehteä vuonna 1898 ja oli lehden toimittajana vuoteen 1899 saakka. Painoasiain ylihallituksen päällikkönä Kanninen oli 1905–1917.

Kanninen toimi Suomen Kennelklubin varapuheenjohtajana ja hän toi 1890-luvulla Suomeen ensimmäisen venäjänvinttikoiran eli borzoin.

Kanninen oli naimisissa vuodesta 1887 Maria Kudinowin kanssa.

## Teoksia
* *Lyhykäinen venäjän kielen oppikirja - Kort lärobok i ryska språket*. Tekijä, Helsinki 1901
Nimellä *V. Kanninen*:
* *Alkoholismi ja sen parantaminen* ; eri lähteiden mukaan sommitellut V. Kanninen. Tekijä, Helsinki 1923
* *Huomioita dipsomaniasta eli jaksollisesta juomahimosta*. Suomen akateeminen raittiusliitto, Helsinki 1942

## Lähteet
Afrikanpussitiaiset

**Afrikanpussitiaiset** (*Anthoscopus*) on pussitiaisten heimoon kuuluva varpuslintusuku. Afrikanpussitiaisten sukuun kuuluu BirdLife Suomen mukaan kuusi lajia:

* Afrikanpussitiainen (*Anthoscopus caroli*)
* Akasiapussitiainen (*Anthoscopus minutus*)
* Guineanpussitiainen (*Anthoscopus flavifrons*)
* Harmaapussitiainen (*Anthoscopus musculus*)
* Keltapussitiainen (*Anthoscopus parvulus*)
* Saharanpussitiainen (*Anthoscopus punctifrons*)

## Lähteet

## Aiheesta muualla
*ITIS: Anthoscopus
Soumitra Chatterjee

**Soumitra Chatterjee** (19. tammikuuta 1935 Kalkutta, Bengali, Brittiläinen Intia – 15. marraskuuta 2020 Kalkutta, Länsi-Bengali, Intia) oli intialainen näyttelijä. Hänet tunnettiin parhaiten yhteistyöstään länsimaissakin tunnetun bengalielokuvaohjaajan Satyajit Rayn kanssa. Hänen uransa kesti kuusi vuosikymmentä ja siihen mahtui yli 200 elokuvaa.

Chatterjee kuoli COVID-19-taudin aiheuttamiin komplikaatioihin 85-vuotiaana.

## Valikoitu filmografia
* *[[Apun maailma]]* (*Apur Sansar*, 1959)
* *[[Jumalatar (vuoden 1960 elokuva)|Jumalatar]]* (*Devi*, 1960)
* *[[Teen Kanya]]* (1961)
* *[[Abhijan]]* (1962)
* *[[Yksinäinen nainen]]* (*Charulata*, 1964)
* *[[Päiviä ja öitä metsässä]]* (*Aranyer Din Ratri*, 1969)
* *[[Kaukainen jyrinä]]* (*Ashani Sanket*, 1973)
* *[[Elefanttijumala]]* (*Joi Baba Felunath*, 1978)
* *[[Koti ja maailma]]* (*Ghare Baire*, 1984)
* *[[Näkymätön muuri (vuoden 1988 elokuva)|Näkymätön muuri]]* (*La Nuit Bengali*, 1988)
* *[[Paromitar Ek Din]]* (2000)

## Palkinnot
* National Film Awards
** 1991: Erikoispalkinto raadilta – *[[Antardhan]]*
** 2000: Erikoispalkinto raadilta – *[[Dekha]]*
** 2007: Paras miespääosa – *[[Podokkhep]]*
** 2012: Dadasaheb Phalke -palkinto

* Bengal Film Journalists’ Association Awards
** 1961: Paras miespääosa – *[[Teen Kanya]]*
** 1963: Paras miespääosa – *[[Abhijaan]]*
** 1969: Paras miespääosa – *[[Baghini]]*
** 1974: Paras miespääosa – *[[Kaukainen jyrinä]]*
** 1976: Paras miespääosa – *[[Sansar Simanthey]]
** 1987: Paras miespääosa – *Kony*
** 1989: Paras miespääosa – *Agnisanket*
** 2006: Paras miespääosa – *Krantikaal*

* [[Filmfare Awards East 2013|Filmfare Awards East]]
** 2014: Paras miesnäyttelijä (kriitikkopalkinto) – *Rupkatha Noy''

* Filmfare Awards South
** 1994: Elämäntyöpalkinto

* Muut palkinnot
** 1999: Ordre des Arts et des Lettres komentajan arvonimi
** 2004: Padma Bhushan
** 2012: Sangeet Natak Akademi Tagore Ratna
** 2018: Kunnialegioonan ritarin arvonimi

## Lähteet

## Aiheesta muualla

* Virallinen sivusto  
* 
*
Fiat Tempra

**Fiat Tempra** on Fiatin vuosina 1990–1996 valmistama keskiluokan automalli, joka perustui Fiat Tipoon. Temprat olivat sedan- ja farmarikorisia, kun taas Tipo oli korimalliltaan hatchback. Ainoastaan Brasiliassa oli saatavana kaksiovinen sedan. Markkinoille tullessaan Tempra korvasi Fiat Regatan, ja seuraajaksi tuli Fiat Marea. Tempran farmarimallista tehty pakettiautoversio oli nimeltään **Fiat Marengo**.

Fiat Tempra esiteltiin Geneven autonäyttelyssä 1990. Tipon tavoin malliin oli saatavana digitaalinen mittaristo. Moottorivalikoimassa olivat aluksi 1,3- (76&nbsp;hv), 1,6- (84&nbsp;hv) ja 1,8-litraiset (109&nbsp;hv) bensiinimoottorit sekä 1,9-litrainen diesel vapaasti hengittävänä (65&nbsp;hv) tai turboahdettuna (90&nbsp;hv) versiona. Jo esittelyvuoden aikana tuli myös 2,0-litrainen (113&nbsp;hv) bensiiniturbo, jossa oli katalysaattori ja polttoaineen suihkutus. Vuonna 1992 bensiinimoottorit muuttuivat suihkutustyyppisiksi ja saivat katalysaattorit.

Vuonna 1991 2,0-litraisen bensiinimoottorin yhteyteen tuli saatavaksi nelivaihteinen automaattivaihteisto, ja samalla moottorilla varustetut farmarit sai jatkuvalla nelivedolla. Nelivetomallissa oli levyjarrut kaikissa pyörissä ja ABS-järjestelmä vakiovarusteena.

Tempra sai vuonna 1993 samaan aikaan Tipon kanssa pienen kasvojenkohotuksen, johon kuului muun muassa uudenlainen etusäleikkö. Turvallisuutta parannettiin sivutörmäyssuojilla ja vahvistetulla korirakenteella. Osaan malleista tuli myös kuljettajan turvatyyny ja ABS-jarrut vakiovarusteiksi. Vuotta myöhemmin esiteltiin 1,6-litrainen (90&nbsp;hv) monipistesuihkutusmoottori. 

## Lähteet

## Aiheesta muualla
Koo!

**Koo!** on levy-yhtiö Woimasoinnun ja ramopunk.comin 10-vuotisjuhlalevysarjan kolmas osa, joka julkaistiin 19. huhtikuuta 2012. Kaikki kappaleet ovat aiemmin julkaisemattomia.

EP:n on masteroinut Tuomo Valtonen ja sen kannet on toteuttanut Jyrki Salmijärvi.

## Kappaleet
#Tappajatomaatit: Tuskin maltan odottaa
#James Puhto-Ren: Maijan karitsa
#The Tarjas: Autotallibändi
#70-luvun vihannekset: Joskus sut tunsin

## Lähteet
Kaa!

**Kaa!** on levy-yhtiö Woimasoinnun ja ramopunk.comin 10-vuotisjuhlalevysarjan toinen osa, joka julkaistiin 8. maaliskuuta 2012. Vähittäismyynnin lisäksi albumia jaettiin aikoinaan Woimasoinnun levykerhoon liittyneille. EP:n on masteroinut Tuomo Valtonen ja sen kannet on toteuttanut Jyrki Salmijärvi.

## Kappaleet
#Luonteri Surf: Tyhmän ylpee
#The Tarjas: Donnas
#Sanktio: Lomalaulu
#Monroes: Pahat aivot

## Lähteet
Yy!

__NOTOC__
**Yy!** on levy-yhtiö Woimasoinnun ja ramopunk.comin 10-vuotisjuhlalevysarjan ensimmäinen osa, joka julkaistiin 18. helmikuuta 2012. Albumia jaettiin vähittäismyynnin lisäksi aikoinaan Woimasoinnun levykerhoon liittyneille. EP:n on masteroinut Tuomo Valtonen ja sen kannet on toteuttanut Jyrki Salmijärvi.

## Kappaleet
### A-puoli
#70-luvun vihannekset: 
#Himanes: 

### B-puoli
#Leonid B: 
#James Puhto-Ren: 

## Lähteet
Fiat Albea

**Fiat Albea** on Fiatin vuosina 2002–2012 valmistama keskiluokan sedan. Malli suunnattiin erityisesti Itä-Eurooppaan, ja se vastasi pitkälti Etelä-Amerikan markkinoiden Fiat Sienaa, mutta Albean akseliväli on sitä pidempi. Kiinassa Albeaa myytiin **Siena**-mallinimellä. Auto tuli Suomessa myyntiin vuonna 2007.

Moottorivalikoimassa olivat 1,2- (8V: 60&nbsp;hv, 16V: 80&nbsp;hv), 1,4- (77&nbsp;hv) ja 1,6-litraiset (100&nbsp;hv) bensiinimoottorit sekä 1,3 litran (70&nbsp;hv) Multijet-diesel. Suomeen tuotiin pelkästään 1,4-litraisia.

Albea sai vuonna 2005 kasvojenkohotuksen, johon kuului muun muassa uudenlainen keulan ilme. 

## Lähteet

## Aiheesta muualla
Domancy

**Domancy** on kunta itäisessä Ranskassa Haute-Savoien departementissa Auvergne-Rhône-Alpesin alueella. Se sijaitsee Arvejoen laaksossa.

## Nähtävyydet
Kunnan nähtävyyksiä on vuonna 1717 rakennettu Saint-Andrén kirkko. Alkuperäinen puinen kirkko oli todennäköisesti peräisin keskiajalta, mutta se tuhoutui tulipalossa. Tulipalolta kuitenkin säästyi kirkon kellotorni, joka on luokiteltu historialliseksi monumentiksi.

## Talous
Vaellustarvikkeita valmistava yritys Quechua pitää pääkonttoriaan Domancy'ssa.

## Urheilu
Domancy'iin johtava tie rankkoina nousuineen on ollut useassa pyöräilykilpailussa ratkaisevassa osassa. Näin kävi myös maailmanmestaruuskilpailuissa vuonna 1980, jolloin ranskalainen Bernard Hinault ratkaisi mäessä mestaruutensa.

## Lähteet

## Aiheesta muualla
Matsu-luokka

**Matsu-luokka** () oli keisarillisen Japanin laivaston hävittäjäluokka, jota kutsuttiin D-tyypin hävittäjiksi ().

Luokan alukset valmistettiin sodan lopulla ja niiden piti olla kustannustehokkaita valmistaa. Alukset olivat keveämpiä ja pienempiä kuin aiemmat hävittäjät ja aseistus poikkesi edeltäjistään voimakkaammalla ilmatorjunta-aseistuksellaan sekä parantuneella sukellusveneentorjuntakyvyllään. Alukset oli myös varustettu kaikuluotaimin ja tutkin. Pinta-alusten yhteenottojen ollessa harvinaisia torpedoputkien määrää oli vastaavasti laskettu.

## Alukset

## Lähteet

*
*
*

### Viitteet
Combloux

**Combloux** on kunta itäisessä Ranskassa Haute-Savoien departementissa Auvergne-Rhône-Alpesin alueella.
 
Kunta on tunnettu matkailukeskus. Mont Blancin läheisyys ja lukuisat laskettelukeskukset tuovat alueelle matkailijoita.

## Lähteet

## Aiheesta muualla
Monument

__NOTOC__
**Monument** on turkkilaisen death metal -yhtye Carnophagen toinen studioalbumi, joka julkaistiin 23. syyskuuta 2016 levymerkillä Unique Leader Records. Albumi on yhtyeen ensimmäinen sitten vuoden 2008 esikoisalbumin *[[Deformed Future // Genetic Nightmare]]*, minkä jälkeen yhtye jäi vuoteen 2014 saakka kestäneelle tauolle.

## Kappaleet
#
#
#
#
#
#
#
#
#

## Kokoonpano
* Oral Akyol – laulu
* Mert Kaya – kitara
* Serhat Kaya – kitara
* Bengi Öztürk – bassokitara
* Onur Özçelik – rummut

### Tuotanto
* Ünsal Özata – äänittäjä
* Sasha Borovykh – miksaaja, masteroija
* Cihan Engin – kansikuva

## Arvostelut
* Angry Metal Guy: 
* Brave Words & Bloody Knuckles: 8.0/10

## Lähteet

## Aiheesta muualla
* 
*
Fuyutsuki (1944)

**Fuyutsuki** () oli keisarillisen Japanin laivaston Fuyutsuki-luokan hävittäjä toisessa maailmansodassa.

## Valmistus

Alus tilattiin Maizurun laivastontelakalta, missä köli laskettiin 8. toukokuuta 1943. Alus laskettiin vesille 20. tammikuuta 1944 ja otettiin palvelukseen vielä samana vuonna 25. toukokuuta.

## Palvelus
Palvelukseenotettaessa alus liitettiin koulutettavaksi yhdistetyn laivaston 11. hävittäjälaivueeseen päällikkönään aiemmin *[[Tamanami]]n* päällikkönä ollut komentaja Sakuma Eiji. Se vei kuljetuksen 29.-30. kesäkuuta Yokosukasta Chichijimaan. Alus liitettiin 15. heinäkuuta Japanin 3. laivaston 10. hävittäjälaivueen 41. hävitäjäviirikköön, jonka toisena aluksena oli *[[Shimotsuki (1943)|Shimotsuki]]*.

Alus teki kuljetusmatkan 15.-17. heinäkuuta Kuresta Okinawalle. Se saattoi 29. heinäkuuta - 4. elokuuta *[[Zuihō]]n* Yokosukan edustalle, mistä alus suojasi saattueen Chichijimaan. Tehtävän suoritettuaan alus palasi Kureen. Se oli telakalla Yokosukassa 21.-25. syyskuuta.

Yhdysvaltain laivaston sukellusveneen *[[USS Trepang (SS-412)|USS Trepangin]]* laukaisemasta torpedosta alus vaurioitui pahoin ollessaan suojaamassa 12. lokakuuta *[[Ōyodo (1942)|Ōyodoa]]* Yokosukasta Japaninmerelle. Räjähdyksessä aluksen keula ja etummainen tykkitorni tuhoutuivat. Alus siirrettiin 14. lokakuuta Kuren laivastontelakalle, mistä se vapautui 20. marraskuuta.

Kuresta alus lähti 23. marraskuuta suojatakseen lentotukialus *[[Junyō]]n* Makon kautta Manilaan, jonne ne saapuivat 30. marraskuuta. Ne lähtivät 1. joulukuuta paluumatkalle Makolle, jonne alukset saapuivat 3. joulukuuta. Makolta osastoon liittyi vielä taistelulaiva *[[Haruna (1913)|Haruna]]* ja ne saapuivat 9. joulukuuta Saseboon. Alus oli maaliskuuhun 1945 Japaninmerellä valmiudessa ja koulutettavana. Se vaurioitui lievästi ajettuaan 31. tammikuuta 1945 hiekkaharjanteeseen lähellä Ōitaa. Aluksen vauriot korjattiin Kuressa 23.-27. helmikuuta.

Sakuma luovutti aluksen päällikkyyden aiemmin *[[Kasumi (1937)|Kasumin]]* päällikkönä olleelle Yamana Hiroolle. Alus suojasi 6.-7. huhtikuuta taistelulaiva *[[Yamato (taistelulaiva)|Yamaton]]* Japaninmereltä hyökkäykseen Okinawalle. Taistelulaivan upottua aluksen miehistö pelasti eloonjääneitä merestä ja lisäksi pahoin vaurioituneen *Kasumin* eloonjääneet, minkä jälkeen vaurioitunut hävittäjä upotettiin torpedoimalla. Yhdysvaltain laivaston TF58:n lentokoneiden raketti ja tykki- ja konekivääritulessa alus kärsi lieviä vaurioita. Miehistöstä sai hyökkäyksessä surmansa kaksitoista ja saman verran haavoittui. Vauriot korjattiin Sasebossa.

Alus liitettiin 1. kesäkuuta 41. hävittäjäviirikön mukana yhdistetyn laivaston 31. saattajalaivueeseen. Se saapui samana päivänä Mojiin, missä alus oli Japanin antautumiseen saakka. Aluksen perä vaurioitui sen osuttua 20. elokuuta Mojin edustalla miinaan. Alus antautui liittoutuneille korjaamattomana ja ilman aseita. Hylky poistettiin alusluettelosta 20. marraskuuta 1945 ja sijoitettiin aallonmurtajaksi Takamatsuun heinäkuussa 1948.

## Lähteet

*
*
*

### Viitteet
Kruununtavoittelija

**Kruununtavoittelija** on henkilö, joka pyrkii saamaan vallan kruununperimisjärjestykseen perustuvassa monarkiassa, oli kyseessä sitten itsenäinen valtakunta tai autonomisesti hallittu vasallivaltio tai vasallikunta. Tavallisesti kruununtavoittelija on edesmenneen monarkin jälkeläinen tai sukulainen, joka tavoittelee valtaistuinta. Joissakin tapauksissa kruununtavoittelija on aiempi monarkki, joka on syystä tai toisesta joutunut luopumaan vallasta mutta joka on ilmoittanut halustaan palata valtaistuimelle. Monarkioissa laillisiksi kruununtavoittelijoiksi katsotuilla on yleensä ollut perimisoikeuteen perustuva vaatimus tulla kruunatuksi uudeksi hallitsijaksi. Vaikka osa kruununtavoittelijoista tyytyy asemaansa valtaistuimen siirryttyä jollekin toiselle, osa saattaa nousta kapinaan tai aiempina vuosisatoina aloittaa perimyssodan valtaistuimen saamiseksi. Myös perimisjärjestyksen tunnustamia kruununperijöitä, jotka tavoittelevat valtaistuimensa palauttamista valtioissa, joissa monarkia on lakkautettu valtion hallintomuodon muututtua esimerkiksi tasavallaksi, kutsutaan kruununtavoittelijoiksi.

Laittomina pidetyistä kruununtavoittelijoista, joilla on kuitenkin ollut todellinen mahdollisuus nousta valtaan monarkiassa, on käytetty myös muita nimikkeitä, kuten esimerkiksi vallantavoittelija. Myös monet huijarit ovat tavoitelleet kruunua. Esimerkiksi Venäjän viimeisen keisarin Nikolai II:n kadonneiksi jälkeläisiksi on vuosien saatossa ilmoittautunut useita henkilöitä. Suomalaissyntyinen Benjamin Dyster taas esiintyi Ruotsissa 1720-luvulla väittäen olevansa edesmennyt Kaarle XII. Hän koitti nostattaa Taalainmaalla kapinaa itsensä valtaan "palauttamiseksi" väittäen muutamaa vuotta aiemmin kuolleen Kaarlen haudassa olevan jonkun toisen.

Esimerkiksi englannin kielessä varsinaista kruununperijää kutsutaan nimekkeellä *heir*. Lailliseksi mahdolliseksi perijäksi katsotusta kruununtavoittelijasta käytetään nimikettä *pretender*, joskus myös *royal pretender*. Vastaavasti perimisoikeuden tai perimisjärjestyksen ulkopuolelta tulevasta vallantavoittelijasta käytetään termiä *usurper*. Myös huijarikruununtavoittelijoista käytetään joskus nimikettä *pretender* mutta myös *impostor* tai *royal impostor*.

## Katso myös
*Vastapaavi

## Lähteet

## Aiheesta muualla
Calling from a Dream

__NOTOC__
**Caling from a Dream** on yhdysvaltalaisen death metal -yhtye Inanimate Existencen kolmas studioalbumi, joka julkaistiin 19. syyskuuta 2016 levymerkillä Unique Leader Records. Se on konseptialbumi, joka kertoo miehen pyrkimyksestä löytää kadonneen rakastajattarensa sielu, tämän johdattaessa miestä hänen unissaan.

## Kappaleet
#
#
#
#
#
#
#
#
#

## Kokoonpano
* Taylor Wientjes – laulu
* Cameron Porras – kitara, laulu
* Joel Guernsey – kitara
* Scott Bradley – basso
* Ron Casey – rummut

### Vierailevat muusikot
* Adrianna Tentori – laulu
* Steve Marshall – huilu

### Tuotanto
* Zack Ohren – äänittäjä, miksaaja, masteroija

## Arvostelut
* Angry Metal Guy: 
* Heavyblogisheavy.com: 

## Lähteet

## Aiheesta muualla
* 
*
Harutsuki (1944)

**Harutsuki** () oli keisarillisen Japanin laivaston Fuyutsuki-luokan hävittäjä toisessa maailmansodassa.

## Valmistus

Alus tilattiin Sasebon laivastontelakalta, missä köli laskettiin 23. joulukuuta 1943. Alus laskettiin vesille 3. elokuuta 1944 ja otettiin palvelukseen vielä saman vuoden lopulla 28. joulukuuta.

## Palvelus
Palvelukseenotettaessa alus liitettiin koulutettavaksi yhdistetyn laivaston 11. hävittäjälaivueeseen päällikkönään aiemmin *[[Hatsushimo (1933)|Hatsushimon]]* päällikkönä ollut komentaja Kohama Satoru. Se liitettiin 20. tammikuuta 1945 lippulaivaksi 1. saattajalaivaston 103. saattajalaivueen, mistä se siirrettiin koulutettavaksi Japaninmerelle. Alus lähti 8. maaliskuuta Japaninmereltä aloittaen saattajatehtävät. Alus  siirrettiin 10. heinäkuuta laivueensa mukana 7. laivastoon. Se saapui 15. elokuuta Sasebosta Kureen, mistä alus jatkoi palvelustaan Japaninmerellä sodan päättymiseen.

Alus poistettiin palveluksesta 5. lokakuuta 1945, minkä jälkeen se kuljetti kotiutettavia sotilaita Japaniin. Se luovutettiin 28. elokuuta 1947 Neuvostoliiton laivastolle, joka nimesi sen *Pospeschnyksi*.

## Lähteet

*
*
*

### Viitteet
Risto Hemmi

**Risto Hemmi** (s. 1956 Kuopio) on suomalainen musiikkiteollisuuden vaikuttaja, Suomen suurimman äänitysstudion Finnvox Studiot Oy:n entinen pitkäaikainen toimitusjohtaja ja yksi Finnvoxin nykyisistä omistajista. Hemmi aloitti uransa Finnvox Studioilla vuonna 1979, ja on sittemmin työskennellyt siellä äänittäjänä, miksaajana, studiopäällikkönä ja vuosina 1993-2021 myös toimitusjohtajana – lisäksi kaikki Finnvoxin 13 studiota ovat hänen suunnittelemia.

Hemmin ensimmäinen merkittävää kaupallista suosiota herättänyt työ oli Pelle Miljoona Oy:n Moottoritie on kuuma -albumi (1980). Hemmi on äänittänyt ja miksannut yli 500 albumia, joista useat kymmenet ovat myyneet kultaa tai platinaa. Muun studiotyön lisäksi Hemmi on uransa aikana äänittänyt ja miksannut musiikin noin kolmeenkymmeneen elokuvaan, muun muassa Jalmari Helanderin ohjaamaan ja Samuel L. Jacksonin tähdittämään vuoden 2014 Big Game -elokuvaan.

Hemmi on uransa aikana tehnyt myös merkittävää pioneerityötä immersiivisen tilaäänen parissa, alkaen vuoden 1982 Arvottomat -elokuvan 4-kanavaisesta äänestä aina nykyaikaisiin Dolby Atmos tuotantoihin ja niiden johtavaksi asiantuntijaksi.

Hemmi syntyi Kuopiossa ja vietti lapsuutensa Rovaniemellä ja Kemissä. Lukioaikoinaan Kemissä Hemmi soitti kitaraa Fuggin Great -nimisessä yhtyeessä, joka toimi lämmittelybändinä mm. Hurriganes -yhtyeelle ja Rauli Badding Somerjoelle. Hemmi valmistui diplomi-insinööriksi Helsingin Teknillisestä korkeakoulusta, ja vuodesta 2013 lähtien hän on työnsä ohella opettanut musiikkiteknologian maisterivaiheen kursseja Taideyliopiston Sibelius-Akatemiassa.

## Tunnustuksia

* Vuonna 2013 Hemmille myönnettiin Musiikki & Media -tapahtumassa palkinto elämäntyöstään suomalaiselle musiikkiteollisuudelle.
* Vuonna 2015 Hemmi sai musiikintekijöiden etujärjestö Säveltäjät ja Sanoittajat Elvis ry:n Prix Elvis -palkinnon merkittävästä panoksestaan suomalaiselle musiikkialalle.
* Vuonna 2026 Hemmille myönnettiin Vuoden Erikois-Emma -palkinto hänen pitkäaikaisesta ja keskeisestä roolistaan musiikkialan vaikuttajana sekä suomalaisen äänitealan kehityksen edistäjänä.

## Diskografia

### Studioalbumit
* The Album (2023)

### EP:t
* Arctic Circle / Twilight Reflection (2023)

### Singlet
* Grandpa's Karelian Lullaby (2024)

## Lähteet

## Aiheesta muualla

* Genelec Kinos - Risto Hemmi, äänen mestari
* Risto Hemmi on äänittänyt suomalaisen kevyen musiikin merkkipaalut
* 50 vuoden kokemus vie Finnvox-studiot tulevaisuuteen
* The Sound Engineers Risto Hemmi -soittolista (Spotify / Apple Music)
Megève

**Megève** [] on itäisessä Ranskassa Haute-Savoien departementissa Auvergne-Rhône-Alpesin alueella sijaitseva kunta, joka tunnetaan erityisesti laskettelukohteena. Mont Blancin massiivilla sijaitsevan Megèven kehittäminen alkoi 1920-luvulla vaihtoehtona St. Moritzille, ja siitä tuli Alppien ensimmäinen hiihtokeskukseksi rakennettu matkailukohde. Megeve oli alusta alkaen Ranskan aristokraattien suosikki, ja pienuudestaan huolimatta hiihtokeskuksella on edelleen maine yhtenä maailman ylellisimmistä laskettelukohteista.      

## Historia
1900-luvun alkuun saakka Megève oli maatalousaluetta. Hiihtokeskuksen rakentaminen alkoi 1910-luvulla, kun paronitar Noémie de Rothschild (1888–1968) pettyi hiihtolomiinsa Sveitsin St. Moritzissa. Hän mieltyi Megèven seutuun, ja avasi alueella vuonna 1921 Domaine du Mont d'Arbois -luksushotellin, josta tuli välitön menestys. Megèvestä tuli varakkaiden aristokraattien ja seurapiirien suosima ylellinen matkakohde. 1920-luvun lopussa ja 1930-luvun alussa alueella avattiin jäähalli, elokuvateatteri ja maailman ensimmäinen pelkästään laskettelua varten rakennettu tuolihissi. 1950-luvulla Pariisin ja Megèven välille oli avattu suora lentoyhteys, ja entisestä maatalouskunnasta oli tullut yksi Euroopan suosituimmista ja tunnetuimmista hiihtokeskuksista. Alueelle avattiin lisää luksushotelleja. Hiihtokeskusta laajennettiin ja kehitettiin edelleen. Megèvestä tuli aikansa julkisuuden henkilöiden suosikkikohde, jossa kuvattiin useita elokuvia.

## Talous
Kunnan tärkein elinkeino on matkailu. Megève'ssä on 40 000 yösijaa matkailijoille. Megève on keskellä *Evasion Mont Blanc*in ja *Les Portes du Mont-Blanc*in laskettualueita, joilla on yhteensä 400 km laskettelurinteitä.

## Nähtävyyksiä
Alueella kulkevalta 40 km pitkältä retkeilypolulta on panoraamanäkymä Mont Blancin vuorelle ja Aravisin vuoristoon.

## Tunnettuja kuntalaisia
*Émile Allais, alppihiihtäjä

## Mediassa
Elokuvassa Charade – vaarallinen peli (1963) Megève on hiihtokeskus, jossa Audrey Hepburnin esittämä Regina Lampert tapaa Cary Grantin esittämän hahmon.

Megève on yksi neljästä Alppien maailmancupin kilpailupaikasta Robert Redfordin ja Gene Hackmanin tähdittämässä elokuvassa Taistelu sekunneista (1969).

## Lähteet

## Aiheesta muualla
Bill Kenwright

**Bill Kenwright** (4. syyskuuta 1945 Liverpool – 23. lokakuuta 2023) oli brittiläinen teatterin ja elokuvien tuottaja.

Kenwright tuotti muun muassa musikaalit *[[The Blood Brothers]]* ja *[[Whistle Down the Wind]]* sekä elokuvan *[[Chéri (elokuva)|Chéri]]*. Hän toimi myös ohjaajana, näyttelijänä ja muusikkona.

Kenwright tunnetaan lisäksi jalkapallon Englannin Valioliigassa pelaavan Evertonin puheenjohtajana. Hän oli seuran puheenjohtaja ja suurin omistaja vuodesta 2004 lähtien.

## Lähteet
Jyväskylän suurajot 1990

**Jyväskylän suurajot 1990** (virallisesti *40. 1000 Lakes Rally*) järjestettiin 23.–26. elokuuta 1990. Se oli ralliautoilun maailmanmestaruuskauden 1990 yhdeksäs osakilpailu ja 40. Jyväskylän suurajot koskaan.

## Osallistujat
Kilpailuun ilmoittautui 192 autokuntaa. Tehdaskuljettajien joukosta puuttui hallitseva maailmanmestari Massimo Biasion, joka toipui selkäleikkauksesta. Autoista ensiesiintymisensä tekivät Ford Sierra Cosworth 4x4 ja Mazda 323 GT-X.

## Reitti
Reitin pituus oli 1&nbsp;604,11&nbsp;km, joista erikoiskoekilometrejä 527,61. Erikoiskokeita oli yhteensä 42.

*=ei kokoomataukoa

Ralli alkoi edellisvuodesta poiketen jo torstai-iltana. Lyhyt torstain lenkki oli lisätty, jotta saataisiin muodostettua kuljettajien nopeustason mukainen lähtöjärjestys pidemmälle perjantaipäivälle, sillä vauhtiinsa nähdeen suurella numerolla ajaneille tiet olivat kuluneet aiempen vuosien avauspäivinä liian huonoon kuntoon. Torstain reitti koostui lähinnä hyväpintaisista teistä, joten tien kuluminen ei ollut vielä ongelmana.

Jäppilä oli uusi erikoiskoe, mutta sen reittiä oli ajettu Suontniemen ja Ruuhilammen erikoiskokeiden reitillä 1970-luvulla. Alajoen erikoiskoe oli nimetty uudelleen Kutemajärveksi, mutta reitti pysyi samana.

Laajavuoren erikoiskoe ajettiin nyt käänteiseen suuntaan, eli lähtö oli Killerin raviradalla. Lauantain kaupunkierikoiskoe oli siirretty Valkeakoskelta Tampereelle.

Sunnuntain reitin uusia erikoiskokeita olivat Pitkäjärvi ja Lusi, joskin jälkimmäistä oli ajettu osana Marjoniemen erikoiskoetta 1970-luvulla.

## Kilpailun tapahtumia
Carlos Sainz loukkasi jalkansa viimeisenä nuotituspäivänä väistäessään nypyn alle pysäköityjä autoja.

Didier Auriol osui puuhun heti avauserikoiskoe Harjulla. Hän pääsi jatkamaan, mutta spinnasi perjantaina Myhinpäässä ja keskeytti lauantaina ulosajoon Savon erikoiskokeella.

Juha Kankkunen johti rallia avauspäivän jälkeen, mutta menetti yli viisi minuuttia perjantaina Kalliokosken erikoiskokeella kaasuvaijerin katkeamiseen. Kankkunen joutui istumaan tuulilasin päällä kaasuttamassa autoa kartanlukija Juha Piirosen ohjatessa auton erikoiskokeen maaliin. Kankkunen oli maalissa lopulta viides.

Edellisvuoden voittaja Mikael Ericsson keskeytti ulosajoon Konivuoren erikoiskokeella. Samalle erikoiskokeelle hajosi myös Hannu Mikkolan Mazdan moottori. Timo Salonen menetti aikaa lauantaina kahteen etutasauspyörästön vaihtoon, joista ensimmäisestä seurasi kolme ja puoli minuuttia aikasakkoa.

Kaikki Fordin tehdasautot keskeyttivät: Pentti Airikkala keskeytti vaihteistovikaan EK4:llä, Malcolm Wilson putosi perjantaina – niin ikään vaihteisto-ongelmien vuoksi – niin kauas kärjestä, ettei startannut enää toiselle lenkille, ja Gianfranco Cunico keskeytti lauantaina ulosajoon.

## Tulokset

N-ryhmän voitti Tommi Mäkinen.

## Muuta

* Carlos Sainz oli ensimmäinen ei-skandinaavinen kuljettaja, joka voitti Suomen MM-rallin
* Pisin Suomen MM-rallin reitti

## Lähteet

## Aiheesta muualla
* Rally-Maps.com, erikoiskokeiden reitit kartalla
Demi-Quartier

**Demi-Quartier** on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Combloux'n ja Megèven kuntien välissä. Kunta tekee paljon yhteistyötä Megèven kunnan kanssa. Esimerkiksi Demi-Quartierin kunnantalo sijaitsee Megèvessä.

Kunta elää pitkälti matkailusta. Mont Blancin läheisyys ja lukuisat laskettelukeskukset tuovat alueelle runsaasti matkailijoita. Kunnan keskustasta lähtee *Princesse*-niminen köysirata laajoille laskettelualueille.

## Lähteet

## Aiheesta muualla
Hanazuki (1944)

**Hanazuki** () oli keisarillisen Japanin laivaston Michitsuki-luokan hävittäjä toisessa maailmansodassa.

## Valmistus

Alus tilattiin Maizurun laivastontelakalta, missä köli laskettiin 10. helmikuuta 1944. Se laskettiin vesille 10. lokakuuta ja otettiin palvelukseen vielä saman vuoden lopulla 26. joulukuuta.

## Palvelus
Palvelukseenotettaessa alus liitettiin koulutettavaksi yhdistetyn laivaston 11. hävittäjälaivueeseen päällikkönään aiemmin *[[Oyashio (1938)|Oyashion]]* päällikkönä ollut komentaja Higashi Hideo. Alus saapui 21. tammikuuta 1945 Kureen aloittaen koulutuksen Japaninmerellä.

Alus liitettiin 15. maaliskuuta lippulaivaksi 2. laivaston 31. saattajalaivueeseen. Se saattoi 6. huhtikuuta *[[Kaya (1944)|Kayan]]* ja *[[Maki (1944)|Makin]]* kanssa taistelulaiva *[[Yamato (taistelulaiva)|Yamaton]]* Tokuyamasta Bungonsalmeen. Alus siirrettiin 20. huhtikuuta laivueensa mukana yhdistettyyn laivastoon, minkä jälkeen se oli Japaninmerellä aina Japanin antautumiseen.

Alus poistettiin palveluksesta 5. lokakuuta 1945. Se luovutettiin Yhdysvaltain laivastolle 29. elokuuta 1947 nimellä *DD-934*.

## Lähteet
*
*
*

### Viitteet
Ravenous Impulse

__NOTOC__
**Ravenous Impulse** on yhdysvaltalaisen brutaalin death metalin yhtye Unmercifulin toinen studioalbumi, joka julkaistiin 22. heinäkuuta 2016 levymerkillä Unique Leader Records. Se on yhtyeen ensimmäinen sitten vuonna 2006 julkaistun esikoisalbumi *[[Unmercifully Beaten]]in*.

## Kappaleet
#
#
#
#
#
#
#
#
#

## Kokoonpano
* Justin Payne – kitarat
* Clint Appelhanz – kitarat
* Jeremy Turner – basso, kitarat
* Kris Bolton – laulu
* John Longstreth – rummut

### Tuotanto
* Robert Rebeck – tuottaja
* Clint Appelhanz – miksaaja, masteroija
* Pär Olofsson – grafiikka

## Arvostelut
* Angry Metal Guy: *ristiriitainen*

## Lähteet

## Aiheesta muualla
* 
* Discogs